تورکیه آوروپا بیرلیگی‌نین تمکین‌لی اولماقلا باغلی چاغیریش‌لارینی یونانیستان و قیبریس روم رهبرلیگینه ائتمه‌سی‌نین لازیم اولدوغونو بیلدیریب.
خاریجی ایشلر ناظیرلیگی‌نین سؤزچوسو حامی آکسوی آوروپا بیرلیگی‌نین دوغو آغ دنیزینده باریش، رفاه و ثابت‌لیگی هدفله‌ین پروسه‌نین بیر حیسه‌سی اولماق ایستییرسه، اوبجکتیو و دوروست اولماسی‌نین واجیب‌لیگینی بیلدیره‌رک تمکین‌لی اولماقلا باغلی چاغیریش‌لارینی یونانیستانا و گونئی قیبریس روم رهبرلیگینه ائتمه‌سی‌نین لازیم گلدیگینی قئید ائدیب.
آکسوی آوروپا بیرلیگی شوراسی‌نین 19 آوقوستدا کئچیریلن ویدئو-کنفرانسی‌نین سونوندا یاییلان بیاناتلا باغلی سوالا وئردیگی جاوابدا دئییب:
"بو آچیقلاما شورانین ایکی عضو اؤلکه‌سی‌نین ایستیقامتلندیرمه‌سی و شانتاژلاری‌نین اسیری اولدوغونو بیر داها تصدیقله‌دی. آوروپا بیرلیگی دوغو آغ دنیزینده باریش، رفاه و ثابت‌لیگی هدفله‌ین پروسه‌نین بیر حیسه‌سی اولماق ایستییرسه، اوبجکتیو و دوروست اولما‌لی‌دیر. چاغیریش‌لار تورکیه-‌نین ماراق‌لارینا ضرر وئرن و گرگین‌لیگی آرتیران اساس طرف‌لر اولان یونانیستانا و قیبریس روم رهبرلیگینه ائدیلمه‌لی‌دیر. پروبلئم‌لرین داواملی اولا‌راق حل ائدیلمه‌سی اوچون یاخشی قونشولوق علاقه‌لری و اولوسلار آراسی حقوق چرچیوه‌سینده موذاکیره ائدیلمه‌لی اولدوغونو وورغولایان تورکیه حاقلاریندان‌ ایمتینا ائتمه‌دن اؤزونه دوغرو آتیلان مثبت آدیم‌لارا جاواب وئرمه‌یه داوام ائده‌جک‌دیر".
